Ռոման Զոբնին

Ռոման Սերգեևիչ Զոբնին (ռուս.՝ Роман Сергеевич Зобнин, փետրվարի 11, 1994(1994-02-11), Իրկուտսկ, Ռուսաստան), ռուս ֆուտբոլիստ, Մոսկվայի «Սպարտակի» փոխավագ և կիսապաշտպան։ Ռուսաստանի հավաքականի խաղացող։ 2018 թվականի աշխարհի առաջնության մասնակից։ Ռուսաստանի սպորտի վաստակավոր վարպետ (2018)։


== Կենսագրություն ==
Ռոման Զոբնինը ծնվել է 1994 թվականի փետրվարի 11-ին Իրկուտսկում, քաղաքացիական ավիացիայի օդաչուի ընտանիքում, որը թռչում էր «Airbus A320», «А319» և «А321» տիպի ինքնաթիռներով։


== Ակումբային կարիերա ==


=== «Ակադեմիա» (Տոլյատի) ===
Ռոմանը ֆուտբոլով զբաղվել սկսել է վաղ մանկության տարիներին հարազատ Իրկուտսկի «Զվեզդա» ակումբի մարզադպրոցում։
2004 թվականին տասը տարեկան հասակում տեղափոխվել է Տոլյատիի Յուրի Կոնոպլյովի անվան ֆուտբոլային ակադեմիա, որն էլ ավարտել է։
2011 թվականի ապրիլի 30-ին Զոբնինը, (Տոլայտի) «Ակադեմիայի» կազմում մասնակցելով «Ուֆայի» դեմ խաղին, կատարել է նորամուտը ՊՖԼ երկրորդ դիվիզիոնում։
2012 թվականի ամռանը դիտումների է մասնակցել Մոսկվայի «Դինամո» ակումբում, բայց հետո վերադարձել է Տոլյատի։


=== «Դինամո» (Մոսկվա) ===

2013 թվականի հունվարին Ռոմանը այնուամենայնիվ պայմանագիր է կնքել Մոսկվայի «Դինամո» ակումբի հետ 2,5 տարի ժամկետով և ամսական 250 հազար ռուբլի աշխատավարձով։ Ձմեռային հավաքն սկսել է երիտասարդական թիմի հետ, բայց երկու շաբաթ անց մեկնել է հավաքի առաջին թիմի հետ։
2013 թվականի հուլիսի 19-ին «Անժիի» դեմ խաղում կատարել է նորամուտը Պրեմիեր Լիգայում։
2014/2015 մրցաշրջանի արդյունքներով ստացել է «Դինամոյի հույս» մրցանակը, որը շնորհվում էր ակումբի հիմնական կազմի, երիտասարդական թիմի կամ դպրոցի շրջանավարտներից լավագույն երիտասարդ ֆուտբոլիստին։
2015 թվականի մարտի 12-ին Իտալիայի «Նապոլի» ակումբի դեմ խաղում կատարել է նորամուտը Եվրոպայի Լիգայում։ Առաջին խաղակեսի վերջին ստացել է երկրորդ դեղին քարտը և հեռացվել դաշտից։ Մայիսի 18-ին «Ուրալի» դեմ արտագնա խաղում խփել է իր առաջին գոլը «սպիտակաերկնագույնների» կազմում։ 2015/2016 մրցաշրջանի ավարտին «Դինամոն» դուրս է մնացել ՖԱԼ առաջնությունից, իսկ Զոբնինը դարձել է խիստ պահանջված ֆուտբոլիստ տրանսֆերային պատուհանում։


=== «Սպարտակ» (Մոսկվա) ===

2016 թվականի հունիսի 15-ին «Սպարտակը» պաշտոնապես հայտարարել է Զոբնինի՝ իր կազմ տեղափոխվելու մասին։ Տրանսֆերի արժեքը կազմել է 3 մլն եվրո։ «Սպարտակի» հետ պայմանագիրը կնքվել է մինչև 2020 թվականը։ Հուլիսի 28-ին Եվրոպայի Լիգայի որակավորման փուլի՝ Կիպրոսի «ԱԵԿ»-ի դեմ խաղում Զոբնինը կատարել է նորամուտը «կարմրակապույտների» կազմում։ Հուլիսի 31-ին Տուլայի «Արսենալ» ակումբի դեմ խաղում կատարել է նորամուտը Ռուսաստանի առաջնությունում։ Այդ ընթացքում կիսապաշտպանին հաջողվել է տեղ գրավել թիմի մեկնարկային կզմում և դառնալ նրա առաջատար խաղացողներից մեկը։ 2017 թվականի ապրիլի 3-ին Զոբնինը խփել է իր առաջին և երկրորդ գոլերը «Սպարտակի» կազմում՝ գրավելով «Օրենբուրգ» ակումբի դարպասը, ընդ որում՝ ֆուտբոլիստն իր կարիերայի ընթացքում առաջին անգամ գոլ է խփել գլխի հարվածով։
Հաջորդ մրցաշրջանի առաջին կեսը Զոբնինը բաց է թողել վնասվածքի պատճառով, որն ստացել էր հունիսի սկզբին Ռուսաստանի հավաքականի կազմում անցկացրած խաղի ընթացքում և կարողացել է խաղադաշտ դուրս գալ միայն 2017 թվականի նոյեմբերին՝ փոխարինման դուրս գալով 2017 թվականի նոյեմբերի 18-ին «Կրասնոդարի» դեմ խաղում։
2019 թվականի մարտին «Զենիթի» դեմ խաղում ստացել է ձեռքի կոտրվածք։


== Միջազգային կարիերա ==

2015 թվականի մարտի 31-ին Ղազախստանի դեմ ընկերական խաղում Զոբնինը կատարել է նրամուտը Ռուսաստանի հավաքականի կազմում՝ 22-րդ րոպեին փոխարինելով Վասիլի Բերեզուցկիին։ 2017 թվականի հունիսի 5-ին ստացել է խաչաձև ջլի և աջ ծնկային հոդի արտաքին մակակորության վնասվածք Ռուսաստանի հավաքականի՝ Հունգարիայի հավաքականի դեմ ընկերական խաղում, հունիսի 12-ին վիրահատության է ենթարկվել Հռոմի հիվանդանոցում։
2018 թվականի հունիսի 1-ին բրիտանական «Four Four Two» ամսագիրը Զոբնինին հիշատակել է 28 ֆուտբոլիստներից կազմված ընդլայնված ցանկի մեջ, որոնք հրավիրվել էին Ռուսաստանի ազգային հավաքական, որպեսզի մասնակցեն 2018 թվականի աշխարհի առաջնության նախապատրաստություններին, որտեղ էլ եղել է սպասվող առաջնության պոտենցիալ բացահայտումներից։
Ընդգրկվել է հավաքականի ընդլայնված հայտացուցակում՝ մասնակցելու Ռուսաստանում 2018 թվականի աշխարհի առաջնության խմբային փուլի՝ Սաուդյան Արաբիայի, Եգիպտոսի, Ուրուգվայի հավաքականների դեմ խաղերին։ Այդ խաղերի արդյունքում Ռուսաստանի հավաքականը խմբային փուլից անցում է կատարել փլեյ-օֆֆ։ 1/8 եզրափակչում Ռուսաստանի հավաքականը հաղթել է Իսպանիայի հավաքականին (1:1, 3:4 11 մետրանոցներով), բայց 1/4 եզրափակչում պարտվել է Խորվաթիայի հավաքականին (2:2, 3:4 11 մետրանոցներով)։


== Ձեռքբերումներ ==
Թիմային
 «Սպարտակ» (Մոսկվա)

 Ռուսաստանի ֆուտբոլի առաջնության հաղթող – 2016/17
 Ռուսաստանի ֆուտբոլի առաջնության բրոնզե մեդալակիր – 2017/18
Ռուսաստանի Սուպերգավաթի դափնեկիր – 2017Անձնական

Ռուսաստանի Դաշնության նախագահի պատվոգիր (2018 թվականի հուլիսի 27) – հայրենական ֆուտբոլի զարգացման գործում ունեցած մեծ ավանդի և մարզական բարձր ձեռքբերումների համար,
ՌՖՄ «Մրցաշրջանի 33 լավագույն ֆուտբոլիստներ» ազգային մրցանակի դափնեկիր – 2016/17 (№1), 2018/19 (№2),
«Տարվա ֆուտբոլի ջենտլմեն Ռուսաստանում» (2018)։


=== Վիճակագրություն ===


==== Ակումբային ====
2019 թվականի սեպտեմբերի 25-ի դրությամբ


==== Հավաքականում ====
2019 թվականի սեպտեմբերի 10-ի դրությամբԸնդհանուր՝ 25 խաղ / 0 գոլ, 13 հաղթանակ, 5 ոչ-ոքի, 7 պարտություն

Ընդհանուր երիտասարդական հավաքականում՝ 4 խաղ / 0 գոլ, 0 հաղթանակ, 1 ոչ-ոքի, 3 պարտություն


== Անձնական կյանք ==
Ռոման Զոբնինը կնոջ՝ Ռամինայի հետ ծանոթացել է դեռ Տոլյատիում։ 2016 թվականի ապրիլի 28-ին ծնվել է նրանց որդին՝ Ռոբերտը, իսկ 2019 թվականի սեպտեմբերի 3-ին՝ դուստրը։
Ռոման Զոբնինի ավագ եղբայրը՝ Ալեքսանդրը, քաղաքացիական ավիացիայի օդաչու է։


== Ծանոթագրություններ ==


== Արտաքին հղումներ ==
Վիճակագրությունը soccerway կայքում
Ֆուտբոլիստի էջը Sportbox.ru կայքում
Ֆուտբոլիստի էջը ՌՖՄ կայքում Archived 2019-06-09 at the Wayback Machine.